JUMAL KÕNELEB
Tere jälle ja tere tulemast vaatama saadet "Jumal kõneleb".
Minu nimi on Jan Cedercreutz ja siin on mu armas abikaasa Joy.
Me tahame täna jälle julgustada.
Ma ei tea sinu kohta,
aga mina vajan Issandalt peaaegu igal päeval julgustust.
Mitu korda päevas. - Isegi mitu korda päevas.
Ta on imeline, sest Ta julgustab alati.
Temal on alati usku, ka siis, kui minul ei ole usku.
Temal on lootust, kui minu oma on kadunud.
Temal on rõõmu, kui mina olen kurb.
Ta on alati vägev.
Piibel on algusest peale täis jutustusi sellest,
kuidas Jumal on aidanud inimesi võimatutes olukordades.
Jumalat usaldades ja uskudes
on inimesed välja tulnud suurtest ja keerulistest väljakutsetest.
Neid pole siia kirjutatud selleks, et me neid lihtsalt loeksime
ja rõõmustaksime, et on tore, et Jumal aitas neid inimesi toona.
Need on Piibli sõnul kirjutatud meie julgustamiseks.
Kas pole?
Piibel räägib seega inimestest.
Just.
See on täis lugusid inimestest.
Sellistest nagu meie.
Algusest lõpuni välja.
Inimeste eri väljakutsetest ja mis nendega juhtus,
kui nad otsisid Issandat või ei otsinud Issandat.
Saame kogu aeg julgustust, kui näeme, kuidas asjad läksid.
Ah Issand tegi nii.
Ohhoo! Selles olukorras tegi Issand hoopis nii.
See on üpris vägev.
Kirjas heebrealastele võetakse läbi pikk nimekiri usukangelaste kohta.
See lõppeb nii.
Kas mina võin lugeda? - Ikka.
Kiri heebrealastele 12:1 " Seepärast ka meie,
kelle ümber on nii suur pilv tunnistajaid.."
Kes on need tunnistajad, kes meid ümbritsevad kogu aeg?
Räägi välja, direktor, kes need on.
Siin viidatakse kõikidele usukangelastele nagu Noa ja teised.
Taevane seltskond seega.
"pangem maha kõik koormav ja patt, mis hõlpsasti takerdab meid.."
See on hea soovitus.
Paneme meiegi kõrvale kõik, mis meid koormab.
Issand ütleb, et heitke
kõik mured Tema peale ja Tema hoolitseb teie eest.
Ta tuletab meile meelde, et võime kõik rõhuva kõrvale panna.
"ja jookskem püsivusega.."
Hea soovitus.
"meile määratud võidujooksu!"
Tegemist on seega võidujooksuga.
Mis asi on võidujooks?
See on miski, mis paneb mind
kogu aeg ümber orienteeruma, kuidas ma võistlen,
kuidas püsin Issanda lähedal ning toimin õigesti.
Kuidas lähen edasi?
Elu pole alati selline, et lasen lihtsalt kõigel minna
ning usun, et küll läheb hästi, isegi, kui ma üldse ei pinguta.
Tegemist on siiski võistlusega.
Just. - Seda on hea meeles pidada.
"Vaadakem üles Jeesusele, usu alustajale ja täidesaatjale.."
Pilgu Jeesusele tõstmine on tervislik ja aitab koheselt.
"kes häbist hoolimata kannatas risti Temale seatud rõõmu asemel
ja on nüüd istunud Jumala trooni paremale käele.
Võtke siis eeskujuks teda,
kes on kannatanud niisugust patuste vaenu enese vastu.."
Mõtleme sellele, mida Tema pidi kannatama.
Miks tasub Tema peale mõtelda?
"..et te ei väsiks ega teie hing ei nõrkeks."
Just nii.
Kõik need on olulised asjad, mida tasub teha,
et me ei väsiks ega kaotaks lootust.
Näeme kõikides nendes jutustustes ning Noa ja Aabrami elusaatustes,
et Jeesus on ka seal kõiges usu alustaja ja täidesaatja.
Heebrea kirja autor kirjutab, et me pööraks oma pilgu
ja oma tähelepanu mitte Noa ega Aabrahami peale vaid Temale,
kes on usu alustaja ja täidesaatja - Jeesus Kristus, Jumala Poeg.
See toob koheselt kergenduse.
"et te ei väsiks ega kaotaks lootust."
Minge tagasi Jeesuse juurde, pöörake jälle pilk Temale,
kes ka ise kannatas risti ega hoolinud häbist
vaid teadis, milline võidurõõm järgneb sellele.
Kas tead, miks aitab koheselt pilgu pööramine Jeesusele?
Miks?
Temast lähtub alati arm.
Alati, kui pööran pilgu Temale, on esimene asi, mida kohtan, arm.
See aitab koheselt imelikul kombel.
Kõikides või enamikes juttudes ja tõestisündinud lugudes märkame,
et Jumal andis neile mingisuguse tõotuse.
Jumal andis Noale tõotuse päästa ja soovitas ehitada selle laeva,
sest on tulemas veeuputus ning see tuligi.
Jumal andis Aabrahamile ja Saarale
tõotuse poja kohta ning nad saidki poja.
Näeme, et usu alustaja ja täidesaatja on sama.
Tõotuse andja on ka ustav.
Usk toetub veendumusele,
et Jumala tõotused ja headus käivad ka meie kohta.
Kuidas saaksin uskuda millessegi, kui mul pole, millest kinni hakata?
Jumala Sõna on aga täis lubadusi.
Näeme nendest usukangelastest, et nad usaldasid seda,
et see, kes andis neile lubaduse, on ustav ka seda täide viima.
See polnud alati kerge.
See nõudis usaldust ja kannatlikkust aga Issand tegi neid asju.
Piiblis on siis tõotusi Jumalalt minule. - Just nii see on.
Kõik tõotused on Kristuses "jah" ja "aamen".
Selle juurde tahtsingi just tulla.
Minu jaoks on olemas lubadused.
Mis lubadused on need?
Tahan enne seda lugeda veel ühe kirjakoha.
Joosua kirjutab pärast tõotatud maa vallutamist
just nende tõotustega seonduvalt (Joosua raamat 23:14):
"Vaata, mina lähen nüüd kogu maailma teed.
Aga teie mõistke kogu südame ja hingega,
et ei ole langenud tühja ainsatki sõna kõigist neist headest sõnadest,
mis Issand, teie Jumal, teile on rääkinud:
kõik on teil täide läinud, ei ole neist ainsatki langenud tühja."
"Ei ole langenud tühja ainsatki sõna kõigist neist headest sõnadest,
mis Issand, teie Jumal, teile on rääkinud:
kõik on teil täide läinud, ei ole neist ainsatki langenud tühja."
Kas pole meeletu?
See, kes andis need lubadused, täitis ka need kõik.
Siis tekibki see küsimus,
et millised Jumala tõotused käivad just minu kohta.
Kas võin haarata tõotustest, millest Joosua kinni haaras?
Kas võin haarata kinni tõotustest, millest haaras Jeesus
või nendest, millest Aabraham kinni haaras?
Millised tõotused puudutasid ainult Aabrahami,
millised käisid vaid Noa kohta ja millised on ainult juutidele?
Nüüd tuleb tähtis osa.
Me vajame Jumala tõotusi, et võiksime usus kasvada.
Vajame midagi, millest kinni haarata.
Vajame tõotust tervenemiseks,
abi saamiseks hädade keskel, et võiksime neist kinni haarata.
Piibel räägib meile tõesti nii nagu ka Joy hiljuti ütles.
2. Korintlastele 1:20: "Sest Jumala tõotused.."
Kas tahad ise lugeda? - Loe pealegi.
"Sest Jumala tõotused, millised iganes need olid.."
Nii palju nagu neid on selles imelises raamatus.
"Sest Jumala tõotused,
millised iganes need olid, on Kristuses "jah".
Seepärast tulgu ka meie suust
tema läbi "aamen" Jumalale kiituseks."
2. Korintlastele 1:20.
Jeesuses Kristuses on kõik need tõotused "jah".
Need on Kristuse ka "aamen".
Teisti öeldes,
kui sina ja mina oleme Kristuses siis see tähendabki,
et need kõik tõotused käivad meie kohta.
Kui need on Jeeuses "jah" ja "aamen",
on need meilegi "jah" ja "aamen", sest et me oleme Temas.
Aamen tähendab "sündigu nii".
Sündigu nii.
Võin asetada end Jumala tõotustesse.
Igaühe võib asetada neisse.
Võin lugeda neid tõotusi ja kirjuta sinna oma nime, Joy.
Kas võin kohe ühe võtta?
Kiri filiplastele 1:6: "olen veendunud selles.."
Võime olla veendunud selles tõotuses.
"et see, kes teis on alustanud head tööd.."
Olen veendunud selles, et see, kes minus on alustanud head tööd,
lõpetab selle enne Kristuse Jeesuse päeva.
Võin olla veendunud, et see,
kes minus on alustanud head tööd, see ka viib selle lõpuni.
Võin lõõgastuda ja teada,
et Ta oskab mind küll nii väänata, et kõik töö saab hästi tehtud.
Kui sain selle kohta õpetust ja ilmutuslikku mõistmist,
et need tõotused kuuluvad kõik ka mulle,
siis see oli minu jaoks üks võimas kogemus.
Enne seda ma muudkui otsisin Jumalalt mingit erilist sõnumit.
See oli otsimine, lootmine ja sõrme alt lugemise tehnika,
et ehk siis leian mingi kirjakoha just enese jaoks.
Seejärel sain õpetust sellest, et pole vaja oodata imelist prohvetit,
kes annaks sulle sõnumi, et sel korral tahab Jumal sind aidata
vaid võid kinni haarata igast kirjutatud tõotusest.
Need kõik kuuluvad sulle.
Ei pea otsima eestpalvetajat, kedagi, kes prohveteeriks,
samuti pole vaja, et pastor palvetaks minu eest.
Võin võtta Piibli ja hakata seda uurima
ning usaldada, et Püha Vaim kõnetab mind
ja seal olevad tõotused on ise juba prohveteeringud
ning see raamat on täis asju, mis käivad minu elu kohta.
Näiteks kui sul või mul on mingi majanduslik kitsikus,
olgu see tekkinud mistahes põhjusel või oma süül,
oled näiteks võtnud liiga palju laenu,
siis käib sulle tõotus, mis on Piiblis kirjas filiplastele 4:19.
See puudutab ka sind ja mind.
See algab: "Aga küll.."
Mul on ikka kohutav finantsseis või probleem!
"Aga küll minu Jumal täidab kõik teie vajaduse
oma rikkust mööda auga Kristuses Jeesuses."
Kas see võib nii olla?
See ongi nii.
See annab lootust, sest asi ei sõltugi sellest,
millega oled hakkama saanud või millega sa ei saanud hakkama.
Pole ka asi selles, kas said õige prohveteeringu.
Piibli sõnul Jumal lubab, et Ta täidab su vajadused.
Olen nii lihtsameelne küll ja tean, et tekitan osaliselt ise probleeme,
sest ma pole alati kõige targem ega tee asju alati nii õigesti.
Usaldan sellegipoolest, et Jumal on suurem.
Usaldan ikkagi, et Tema
täidab kõik me vajadused oma rikkust mööda.
See võib olla selle kaudu,
et saan mingi töövõimaluse või meile tekib mõni uus toetaja.
Sellel polegi tähtsust.
Usaldan seda, mida Ta ütleb.
Tema täidab mu vajadused.
1. Moosese raamat 26:3: "Ma olen sinuga ning õnnistan sind.."
1. Moosese raamat 28:15:
"Ja vaata, mina olen sinuga ja hoian sind kõikjal, kuhu sa lähed,"
Kas see käib sinu kohta? - Käib küll täpselt.
2. Moosese raamat 3:12:
"Aga tema kostis: "Mina olen sinuga.."
5. Moosese raamat 31:23:
"Ja Issand andis käsu Joosuale, Nuuni pojale, ning ütles.."
Issand andis käsu Joyle ning ütles:
"Ole vahva ja tugev, sest sina pead viima
Iisraeli lapsed sellele maale, mille ma vandega
olen tõotanud neile anda, ja mina olen sinuga!"
Jesaja 41:10: "ära karda, sest mina olen sinuga;
ära vaata ümber, sest mina olen su Jumal:
ma teen su tugevaks, ma aitan sind,
ma toetan sind oma õiguse parema käega!"
Need on imelised sõnad ajal, mil miski teeb hirmu.
Korraga muutub see raamat palju põnevamaks.
Kui ma usun ja näen, et kõik need lubadused
Jumala kaitsmise, tervenemisest ja abist käivad minu kohta.
Need puudutavad mu lapsi ja peret,
siis mind huvitab see, mis tõotused on siin üldse.
Hakkasin alla joonima
ja otsima neid tõotusi, uskudes lapsemeelselt,
et see kehtib mulle, sest olen Jeesuses.
Näiteks hoolitsuse osas lubab Jumala Sõna:
"heitke kõik oma mure tema peale, sest tema peab hoolt teie eest!"
1. Peetruse kiri 5:7.
Kui oled rahutu ja muretsed,
siis ütleb Piibel nii: "Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises ja anumises.
Ja Jumala rahu, mis on ülem kui kogu mõistmine,
hoiab teie südamed ja mõtted Kristuses Jeesuses."
Filiplastele 4:6-7.
Saame heita kogu mure Talle ning Ta hoolitseb meie eest.
Me ei pea millegi pärast muretsema.
Miks?
Tema kaitseb meie südant ning hoolitseb meie eest.
Jeremija raamat 1:8: "Ära karda neid,
sest mina olen sinuga, ja päästan sinu, ütleb Issand."
Jeremija raamat 1:19:
"Nad võitlevad sinu vastu, aga nad ei saa võimust su üle,
sest mina olen sinuga, ütleb Issand, ja ma päästan sinu."
Mina vabastan ja päästan sind.
Imeline.
Piiblis on tõotusi ka laste kohta.
Kui oled hädas oma lastega või mures lastelaste pärast,
tõotab Piibel Jesaja 54:13: "Ja kõik su lapsed
on Issanda õpilased ning su lastel on suur rahu."
Kuulutan seda Sõna meie laste üle regulaarselt.
Kuulutan seda meie kooli ja lasteaiaalaste üle.
Ma usun, et hoolimata sellest, kuidas olukord praegu näib olevat,
on Jumala tõotus vägev, mis peitub Tema Sõnas.
Toetun sellele rohkem, kui sellele, mida näen ja kuulen.
See annab sulle kaljukindla usu, sest need tõotused ei muutu.
Prohveteeringud võivad tulla ja minna.
Need võivad olla vastuolulised ja inimesi hoopis ahistada,
sest nad ei tea siis enam, mis oli Jumalast, mis mitte.
Sellega ei pea iialgi kahtlema,
sest kogu see raamat on Jumalast ning iga siinne tõotus kuulub sulle
ja sa ei pea kõhklema ega mõtlema, et oled hulluks läinud.
Võid ise lugeda, mis on siia kirjutatud.
Võta ja kohanda need enese kohta
ja näed, et need kannavad ning toovad usku.
Kui on usku, siis võidad.
Võites tead, et olukord laheneb.
Võid julgelt haarata kinni igast tõotusest.
See on imeline.
Piiblit lugedes tekib meil sageli mingi mure.
Kui õhtul hakkame lugema Piiblit, on meil iga kord küsimusi.
Meil on sel päeval
juhtunud igasuguseid asju ning meil on eri küsimusi.
Kui hakkame lugema, uurima ja vaatama neid sõnu,
siis mulle küll algul ei tundu, et need käivad ka minu kohta.
Ma tõesti mõtlen, kas see võib olla tõsi.
Kui loen neid tõotusi, siis teen seda aeglaselt.
Mõtlen ja vaatan,
kas see Issanda tõotus võiks ikka käia minu kohta.
Kui olen koos Issandaga
ja Püha Vaim on minuga ning ma vaatlen
kasvõi ühtainust kirjakohta: "Issand on minu karjane".
Kui ma ei tea, mida teha ning mõtlen selle koha üle.
Kas see võib olla tõde?
Kas Issand on tõesti mu karjane?
Kas Ta tõesti juhatab mind?
Püha Vaim hakkab toimima ja Jumala Sõna hakkab mõjuma
ning mu sisse tuleb kindlus, et see on tõesti niimoodi.
Ta on minu karjane.
Ta tõesti elab.
Ma usun sellesse.
See hakkab mu sisemust sulatama ning mind maha rahustama.
See aitab ja usk kasvab.
Kui olen haige, avan Markuse või Matteuse evangeeliumi 8. peatüki,
mis on täis tervenemisimesid ja alustan esimesest peatükist.
Hakkan siit lugema.
Matteuse evangeelium 8:2-3: "Ja vaata, tema juurde
astus pidalitõbine, kummardas teda ja ütles:
"Issand, kui sa tahad, siis sa võid mu puhtaks teha!""
Mul on just selliseid mõtteid.
Tean, Issand, et suudad, kui vaid soovid.
Kas sa soovid?
Ma vaatan seda kohta kaua.
"Issand, kui sa tahad, siis sa võid mu puhtaks teha!"
Tean, et Ta saab, aga kas Ta tahab?
Kuidas see edasi läheb?
"Ja Jeesus sirutas käe välja,
puudutas teda ja ütles: "Ma tahan, saa puhtaks!""
Ma vaatan, kas see võiks käia Joy kohta?
"Ma tahan. Ma tahan."
Mõtlen sellele pikemalt.
Tunnen Jeesust, tean, kes Ta on
tekib minus kindlus: "Ta tahab. Muidugi Ta tahab."
Usk kasvabki ning nii see tuleb.
Muudkui jätkan ja jätkan, kuni usumõõt on ebausust suurem,
kuni saan selle teemal usku ja tuleb rõõm ning kindlustunde.
Usk haarab mu elust otsekui kinni
ja ma ei pea seda pingutama, sooritama või enesest välja pressima.
Ma vaatlen seda kirjakohta ja Jumal räägib mu mõtetesse,
ja see tõstab mu usu täiesti uuele tasemele.
Tean seega, et ma ei pea enam kartma.
See on imeline asi, eriti kui süda on veidi pelglik.
Mõnikord olen ma üpris paanikas.
Sel hetkel lähen Issandalt abi otsima.
Jumala Sõna toob usku, ma hakkan rahunema
ja saan vastuse ning enamasti ka ime.
Usu kaudu tulevadki ju imed.
Õigupoolest on küsimus minu ja Issanda vahelises suhtluses.
Ma olen siiras ja küsin oma küsimusi.
Loen Piiblit ja toon oma mure, küsin oma küsimusi
ja lasen Issandal enesega selle Sõna kaudu rääkida.
Ta kõneleb sel hetkel
ja teeb muutvat tööd mu südames ning usk suureneb.
See on tõesti elumuutev asi.
Tahame selle saate kaudu sind tõesti julgustada.
Kui sa varem ei teadnud, kõik need tõotused kuuluvad sulle.
Joy ütles, et mõned tõotused võivad tunduda liiga head, et olla tõde.
Kui aga mõtiskled, palvetad
ja kõneled neid valjult, märkad, et hakkad sellesse uskuma.
Kui oled vana ja tunned end nõrgana, siis Piibel ütleb Psalmis 103:5
"Tema täidab su suu heaga, et su iga saab uueks nagu kotkal."
Jumala Sõnas on tõotusi kõigi erinevate olukordade kohta
ja kõigi erinevate väljakutsete tarvis.
Tahame sind julgustada neist haarama ja neid uskuma.
Rääkima ja kuulutama neid sinu omasse ellu.
Märkad, et su usk kasvab ning pimedus taganeb.
Palvetame.
Tänu, Taevane Isa,
et sinu tõotused on kõik Kristuses "jah" ja "aamen".
Tänu, Jeesus, et sinu ristitöö, surma ja ülestõusmise kaudu
oled sa andnud, Issand, meile need imelised tõotused.
Tänu, et saame haarata neist kinni ning uskuda nendesse kõikidesse.
Tänu, et neist haarates ning neisse uskudes,
saame näha, et meie olukorrad muutuvad.
Saame näha, et oled võitnud kõik meie väljakutsed ja raskused.
Tänu, Issand, sinu headuse, armu ja ustavuse eest meie vastu.
Tänu, Issand, et sina,
kes oled tõotuste andja, oled ustav ka neid täitma.
Seda tahan ma kuulutada
kõikide meie eludesse Jeesuse nimel, aamen.
Tõeline eesõigus ja rõõm
jagada te Jumala kuningriigi rikkuseid ja saladusi.
Tänu teile kõige toetuse eest.
Tänu ka palvetoe ning palvesoovide saatmise eest.
Aitäh tagasiside eest, mida oleme teilt saanud.
Kui soovid seda teletööd toetada
võid helistades numbrile 9001777 annetada Eesti kanali heaks 7 eurot.
Võid kasutada ka kontonumbreid, mida näed peatselt ekraanil.
Kui soovid lisainfot me töö kohta,
külasta kodulehekülge www.kristillinenkoulu.org
Ole õnnistatud ja tea, et Jumal on tõesti sinuga koos.
Ta ei hülga ega peta sind kunagi.
Usalda Teda ja looda Temale.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin